बिहार के वैशाली जिले से पुलिस ने एक साइको किलर को गिरफ्तार किया है. इसका कहना है कि गैंग्स ऑफ वासेपुर फिल्म की कहानी उसी के जीवन से प्रेरित है. यहां तक कि फिल्म में दिखाया गया 32 बार गोली मारने वाला सीन भी उसने हकीकत में किया है. यह साइको किलर उच्च शिक्षा प्राप्त कर चुका है. इंफोसिस का कर्मचारी रह चुका है. बिहार के एक पूर्व विधायक का बेटा है, लेकिन अब तक 20 हत्या करने का दावा करता है. इसका नाम है- अविनाश श्रीवास्तव उर्फ अमित.